രാജ്യാന്തര ക്രിക്കറ്റില് 5000 റണ്സും 300 വിക്കറ്റും അപൂര്വ നേട്ടവുമായി എലിസ് പെറി രാജ്യാന്തര ക്രിക്കറ്റില് 5000 റണ്സും 300 വിക്കറ്റും നേടുന്ന ആദ്യ വനിതാ താരമെന്ന നേട്ടവുമായി ഓസ്ട്രേലിയന് ഓള്റൗണ്ടര് എലിസ് പെറി. ഇന്ത്യക്കെതിരായ പിങ്ക് ബോള് ടെസ്റ്റിലാണ് പെറി ഈ നേട്ടത്തിലെത്തിയത്. മത്സരത്തില് ഒരു ദിവസം കൂടി ശേഷിക്കെ ഓസ്ട്രേലിയ പൊരുതുകയാണ്. Ellyse Perry Record Cricket ഇന്ത്യയുടെ ആദ്യ ഇന്നിംഗ്സില് ബൗളിംഗ് ഓള്റൗണ്ടര് പൂജ വസ്ട്രാക്കറെ പുറത്താക്കിയാണ് പെറി 300 വിക്കറ്റ് തികച്ചത്. ആകെ 4974 റണ്സുമായി നാലാം നമ്ബറില് ബാറ്റിംഗിനിറങ്ങിയ പെറി പിന്നീട് 5000 റണ്സും തികച്ചു. എട്ട് ടെസ്റ്റ് മത്സരങ്ങളില് നിന്ന് 651 റണ്സുള്ള പെറി 115 ഏകദിനങ്ങളില് നിന്ന് 3107 റണ്സും 123 ടി20കളില് നിന്ന് 1243 റണ്സും സ്വന്തമാക്കിയിട്ടുണ്ട്. ടെസ്റ്റില് 78 ആണ് പെറിയുടെ ബാറ്റിംഗ് ശരാശരി. ഏകദിനത്തില് 50.6 ശരാശരിയും താരത്തിനുണ്ട്. ടെസ്റ്റില് 31 വിക്കറ്റുകളുള്ള പെറിക്ക് ഏകദിനത്തിലും ടി20യിലും യഥാക്രമം 152, 115 വിക്കറ്റുകളാണ് ഉള്ളത്. Read Also : പിങ്ക് ബോള് ടെസ്റ്റ്: ഓസ്ട്രേലിയ പൊരുതുന്നു ഇന്ത്യയുടെ ഒന്നാം ഇന്നിംഗ്സ് സ്കോറായ 377നു മറുപടിയുമായി ഇറങ്ങിയ ഓസ്ട്രേലിയ മൂന്നാം ദിനം കളി അവസാനിക്കുമ്ബോള് 4 വിക്കറ്റ് നഷ്ടത്തില് 143 റണ്സ് നേടിയിട്ടുണ്ട്. എലിസ് പെറി 27, ആഷ്ലി ഗാര്ഡ്നര് 13 എന്നിവരാണ് ക്രീസില്. ഇരുവരും ചേര്ന്ന് അഞ്ചാം വിക്കറ്റില് അപരാജിതമായ 24 റണ്സിന്്റെ കൂട്ടുകെട്ട് ഉയര്ത്തിയിട്ടുണ്ട്. ഇന്ത്യയുടെ ഒന്നാം ഇന്നിംഗ്സ് സ്കോറില് നിന്ന് ഇനിയും 234 റണ്സ് അകലെയാണ് ഓസ്ട്രേലിയ. ആദ്യം ബാറ്റ് ചെയ്ത ഇന്ത്യക്കായി സ്മൃതി മന്ദന 127 ടോപ്പ് സ്കോറര് ആയപ്പോള് ദീപ്തി ശര്മ്മ 66 റണ്സെടുത്തു. പൂനം റാവത്ത് 36, ഷഫാലി വര്മ്മ 31, മിതാലി രാജ് 30 എന്നിവര്ക്കൊക്കെ തുടക്കം ലഭിച്ചെങ്കിലും മുതലാക്കാനായില്ല. പുറത്തായ ഇന്ത്യന് താരങ്ങളെല്ലാം ഇരട്ടയക്കം കടന്നു. ഝുലന് ഗോസ്വാമി 7, മേഘ്ന സിംഗ് 2 എന്നിവര് പുറത്താവാതെ നിന്നു. ഒരു ദിവസം മാത്രം അവശേഷിക്കെ മത്സരം സമനിലയിലേക്കാണ് നീങ്ങുന്നത്.